Μελόπιτα με ανθότυρο
Με αρωματικό μέλι, ολόφρεσκο ανοιξιάτικο τυρί και αυγά, η μελόπιτα δια χειρός Δημήτρη Μακρυνιώτη, είναι εύκολη και γευστική.
500 γρ. ανθότυρο νωπό, ανάλατο, 30 γρ. ζάχαρη, 200 γρ. μέλι, 3 αυγά μεσαίου μεγέθους, ξύσμα από 1 πορτοκάλι, λίγο βούτυρο αγελαδινό + λίγο σιμιγδάλι ψιλό, μέλι και ξηροί καρποί της αρεσκείας μας
Για τη μελόπιτα ξεκινάμε και σε ένα μεγάλο μπολ βάζουμε το ανθότυρο με τη ζάχαρη και το μέλι και ανακατεύουμε με το μίξερ χειρός μέχρι να ομογενοποιηθούν.  Προσθέτουμε τα αυγά και το ξύσμα και χτυπάμε μέχρι να γίνει ένα λείο μείγμα.Βουτυρώνουμε ένα ταψάκι 22 εκ. και το πασπαλίζουμε καλά και παντού με το σιμιγδάλι.Αδειάζουμε το μείγμα μέσα στο ταψάκι. Ψήνουμε σε προθερμασμένο φούρνο στους 170°C στη λειτουργία του αέρα, για περίπου 50 λεπτά.Γαρνίρουμε τη μελόπιτα, όπως είναι καυτή, με μέλι και ξηρούς καρπούς.
Μέλι,Τυρί,Πάσχα